Diari Oficial de la Generalitat Valenciana


Sumari del DOGV 4317, del 20-08-2002 (2002/8321)

Juí verbal (desnonament per falta de pagament) número 497/2001. Cèdula de notificació.
--------------------------------------------------------------------------------------

### Dades del document

Número de DOGV
:   4317

Data del DOGV
:   20-08-2002

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2002/8321


Organisme emissor
:   Jutjat de Primera Instància Número 4 de València

Tipus de document
:   Anunci

Juí verbal (desnonament per falta de pagament) número 497/2001. Cèdula de notificació. [2002/F8321]
  
Juí verbal (desnonament per falta de pagament): 497/2001.
  
Part demandant: Inés Alfaro Navarrete.
  
Part demandada: Jerónimo Jiménez Caballer.
  
Sobre: restants verbals.
  
En el juí referenciat s'ha dictat la sentència que té la decisió del tenor literal següent:
  
Sentència. València, 28 de maig de 2002. María Amparo Ivars Marín, jutge substituta dels Jutjats de València, i en funcions al Jutjat de Primera Instància número 4, després d'haver vist i examinat les actuacions del juí verbal esmentats més amunt, passe a dictar la present resolució. Han sigut parts en el procediment les següents: 1) Demandants: la senyora Inés Alfaro Navarrete, representada per la procuradora Pilar Moreno Olmos, i dirigida pel lletrat Antonio Dacal Bou. 2) Demandats: el senyor Jerónimo Jiménez Caballer. I ha sigut objecte del juí la resolució del contracte d'arrendament d'ús distint d'habitatge per falta de pagament de rendes de l'arrendament.
  
Decisió. Que estime la demanda interposada per la representació processal de la senyora Inés Alfaro Navarrete contra el senyor Jerónimo Jiménez Caballer, declare resolt el contracte d'arrendament subscrit el 10 de juliol de 2000 referent a l'immoble situat al carrer del Brasil, 25, baix, d'esta ciutat, destinat a local comercial, i condemne el demandat a estar i passar per esta declaració i a deixar lliure i a entera disposició de la demandant l'immoble arrendat, amb advertiment del llançament si no ho fa. El condemne també al pagament de les costes processals.
  
En compliment del que s'establix en l'article 248.4 de la Llei Orgànica del Poder Judicial, es fa saber a les parts que la present resolució no és ferma, en ser susceptible de ser recorreguda en apel·lació. Tal recurs, del qual tindrà coneixement l'Audiència Provincial, s'haurà de preparar davant d'este jutjat dins del termini dels cinc dies següents al de la notificació de la present resolució. L'escrit de preparació haurà de complir els requisits que s'assenyalen en l'article 457.2 de la Llei 1/2000, d'Enjudiciament Civil.
  
Atés que la present resolució comporta el llançament, el recurs tan sols s'admetrà si el demandat manifesta, en l'escrit de preparació, tindre satisfetes les rendes vençudes i les restants quantitats d'acord amb el contracte que haja de tindre pagades a la data en què es presente l'escrit, i s'hauran d'adjuntar a este els justificants que acrediten el pagament o aval bancari que el garantisca (article 449, apartats 1 i 5, de la llei esmentada). El secretari haurà d'expedir el testimoni de la present resolució, que s'unirà a les actuacions en què es va dictar, i en portarà l'original al llibre de sentències, d'acord amb el que s'establix en els articles 265 de la Llei Orgànica del Poder Judicial i 213 de la Llei d'Enjudiciament Civil. Esta és la meua sentència, jutjant en primera instància, que pronuncie, mane i firme.
  
En atenció al desconeixement de l'actual domicili o residència de la part demandada, per la provisió de data 16 de juliol de 2002 el jutge, de conformitat amb el que s'establix en l'article 497.2 de la Llei 1/2000, d'Enjudiciament Civil, ha acordat la publicació del present edicte en el Diari Oficial de la Generalitat Valenciana per a portar a efecte la diligència de notificació de sentència a la part demandada.